CELEX: 32007R0321
Language: hr
Date: 2007-03-23 00:00:00
Title: Uredba Komisije (EZ) br. 321/2007 od 23. ožujka 2007. o izmjeni Uredbe (EEZ) br. 396/92 o razvrstavanju određene robe u kombiniranu nomenklaturu

02/Sv. 012
            
            
               HR
            
            
               Službeni list Europske unije
            
            
               250
            
         32007R0321
   
               L 084/34
            
            
               SLUŽBENI LIST EUROPSKE UNIJE
            
            
               23.03.2007.
            
         
      UREDBA KOMISIJE (EZ) br. 321/2007
   od 23. ožujka 2007.
   o izmjeni Uredbe (EEZ) br. 396/92 o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9.,
   budući da:
   
               (1)
            
            
               U točki 4. Priloga Uredbi Komisije (EEZ) br. 396/92 (2) neka su vozila s ojačanom ravnom platformom i hidrauličkim nagibanjem razvrstana u kombiniranu nomenklaturu pod oznakom KN 8704 31 91 te se u skladu s istom točkom zbog svoje pokretljivosti i kompleksne konstrukcije nagibne platforme ovo vozilo ne može smatrati kiperom sukladno oznaci KN 8704 10.
            
         
               (2)
            
            
               U slučaju C-396/02 (3) Sud Europskih zajednica presudio je da činjenica da je vozilo s ravnom platformom opremljeno kompleksnim fleksibilnim i preciznim mehanizmom za nagibanje ne isključuje njegovo razvrstavanje u kipere u smislu tarifnog podbroja 8704 10 kombinirane nomenklature.
            
         
               (3)
            
            
               Mjere razvrstavanja sukladno Uredbi (EEZ) br. 396/92 nisu u skladu s navedenom presudom Suda, koji je odredio da točka 4. nije valjana te je ovu Uredbu potrebno izmijeniti u dijelu u kojem razvrstava vozila s hidrauličkom nagibnom platformom u tarifni broj KN 8704 31. Stoga je uputno izbrisati točku 4. i staviti je izvan snage od 10. ožujka 1992.
            
         
               (4)
            
            
               Mjere predviđene ovom Uredbom u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Briše se točka 4. Priloga Uredbi (EZ) br. 396/92.
   Članak 2.
   Ova Uredba stupa na snagu na dan objave u Službenom listu Europskih zajednica.
   Primjenjuje se od 10. ožujka 1992.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. ožujka 2007.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom (EZ) br. 129/2007 (SL L 56, 23.2.2007., str. 1.)
   
      (2)  SL L 44, 20.2.1992., str. 9. Uredba kako je zadnje izmijenjena Uredbom Komisije (EZ) br. 705/2005 (SL L 118, 5.5.2005., str. 18.)
   
      (3)  Presuda od 16. rujna 2004. slučaj C-396/02, DFDS [2004] ECR I-8439.